ร้าน Osha Cafe สาขาเอเชียทีค ตั้งอยู่โกดัง 10 ร้านใหญ่มาก หาไม่ยากค่ะ ภายในร้านตกแต่งสไตล์ไทยๆ สวยงามดีค่ะ และยังแบ่งเป็นโซนสอนทำอาหารด้วย แปลกดีค่ะ

เมนูอาหารมีให้เลือกหลากหลายเน้นของว่างทานเล่น ตกแต่งได้สวยหรูดูแพง ราคาไม่แพงมากพอรับได้ค่ะ ถ้าไม่บวกค่าบริการและภาษีอีก 17% จะน่ามาเป็นประจำมากกว่านี้ค่ะ 

- สเต็กหมูจิ้มแจ่ว จานละ 250+++ บาท พนักงานแจ้งให้รอประมาณ 15-20 นาที เพราะต้องใช้เวลาย่างพอสมควร มาเสริฟแบบร้อนฉ่า กลิ่นหอมสมุนไพร น่าทาน มากๆ เนื้อหมูนุ่มไม่แข็งติดมันเล็กๆ ไม่มากยิ่งทานคู่กับน้ำจิ้มแจ่วรสชาติเปรี้ยวอมหวานไม่เผ็ดจัดรสสุภาพดีเหมาะสำหรับคนไม่ทานรสจัดค่ะ????????????

- ปลากระพงนึ่งมะนาว จานละ 390+++ บาท ต้องรอประมาณ 30 นาทีเช่นกัน แต่ทานสเต็กรอไปเรื่อยๆ ก็โอเคอยู่ค่ะ ทางร้านจะแล่เอาเฉพาะส่วนเนื้อปลามานึ่งและราดด้วยน้ำยำรสชาติเปรี้ยวนำไม่เผ็ดจัด เนื้อปลานุ่มไม่คาวดีค่ะ ทานเพลินไปเลย????????????

- ไอศครีมมะพร้าวอ่อน ถ้วยละ 90+++ บาท ไอศครีม 2 ลูกตกแต่งด้วยมะพร้าวอ่อน ราดด้วยกะทิสด ด้านล่างมีกล้วยเชื่อม รสชาติอร่อยกลมกล่อม มันๆ ดีค่ะไม่หวานจัด กล้วยแข็งไปหน่อยดีว่าหั่นบางๆ ถ้าหั่นหนาคงเคี้ยวไม่ออกแน่ๆ ????????????

- Lychee Orange Lime Smoothy แก้วละ 160+++ บาท เป็นสมูทตี้ที่อร่อยมากค่ะ มีทั้งกลิ่นลิ้นจี่และส้มผสมกันได้อย่างลงตัว กลมกล่อมหอมทั้งลิ้นจี่และส้มแถมได้รสชาติเปรี้ยวนิดๆ ของ Lime ทานแล้วสดชื่นดีมากๆ ปั่นได้เนื้อเนียนละเอียดดีมากๆ ชอบมากค่ะสำหรับเครื่องดื่มแก้วนี้ รักเลย????????????

บรรยากาศร้านโดยรวมเงียบๆ ดีค่ะ เหมาะกับการรับประทานอาหารภายในครอบครัวหรือคุยธุรกิจ ภายในร้านกว้างขวางไม่แออัดดีค่ะ ชอบบรรยากาศแบบนี้เลย 

ราคาอาหารยังไม่รวมค่าบริการ 10% และภาษีมูลค่าเพิ่มอีก 7% ด้วยคร้า